title: Cecilia I d'Urchel
text: Cecilia I d'Urchel u Cecilia I de Comenche-Turena (? - 1384) estió vizcontesa de Turena y contesa d'Urchel. Yera filla de Bernardo VIII de Comenche y de Marta de L'Isla en Jordan, filla de Bernal IV, sinyor de L'Isla en Jordan y Margarita de Foix. En 1336 se casó con Chaime I d'Urchel, trayendo como dote o vizcondau de Turena. Tenioron dos fillos
  
  Tamién yera hereua d'o condau de Comenche por a muerte d'o suyo chirmán Chuan I (1339), pero os suyos dreitos estioron usurpaus por o suyo tio Pero Ramón I conte de Comenche, devant d'a pasividat d'o suyo cunyau Pero III d'Aragón, que no querió enfrontinar-se con una guerra.
  
  Tampoco no pudo fer valer os suyos dreitos sobre o condau de Pallars (1343). Viuda (1347), gubernó con eficácia o condau d'Urchel entre a minoria d'edat d'o suyo fillo Pero II y aconsiguió acotolar as deudas contraitas por o suyo mariu pa financiar o movimiento d'a Unión Aragonesa.
  
  Bibliografía 
    Gran enciclopedia Catalana, tom. IV, Eulàlia Duran, p. 789 (ISBN 84-300-5515-0)
  
  Contes d'Urchel
  1384 (muertes)